
Казус 1

TW AB е учредено по шведското право дружество, установено в Södertälje (Швеция), TW е фармацевтична група, която осъществява дейност в световен мащаб в сектора на създаването, разработването и търгуването на иновационни продукти. Нейните дейности се съсредоточават върху няколко фармацевтични области, включващи по-специално областта на стомашно-чревните заболявания. В това отношение един от основните продукти, търгувани от TW, е известен под името „Tonec“ — търговска марка, използвана за този продукт на основата на омепразол/ИПП/ на повечето европейски пазари. Въвеждането на този продукт на пазара е свързан с постепенно намаляване на продажбите на „антихистаминовите” препарати(H2-блокери). H2-блокерите и ИПП спадат към континуум от терапии, които имат за цел премахването на киселинността;
· от момента на пускането им на пазара ИПП се възприемат от медицинската общност като лекарствени продукти, които са по-силни от H2-блокерите;
· за ИПП се предполага, че имат канцерогенни ефекти и са предписвани съвсем постепенно от лекарите; специалистите са приели да предписват ИПП, преди лекарите от бърза помощ — които са останали много предпазливи в това отношение — да имат готовност да направят това;
· в някои държави, сред които е Германия, високата цена на ИПП може да представлява релевантен фактор в предписването на ИПП;
· ИПП по принцип са предписвани на първо място за лечението на тежките форми на стомашно-чревните заболявания; тяхното използване обаче изглежда е разширено и към по-леките форми на тези заболявания.
В Германия TW е притежава пазарен дял в размер на 96 % през 2000 г. и приблизително 83 % през 2001 г. Докато неговите конкуренти Taz и Byk  притежават пазарни дялове съответно в размер на 12 % и на 5 % през 2001 г. Пазарният дял на TW е повече от два пъти по-голям от тези на Byk  в периода 2002—2004 г., които били между една пета и една четвърт от пазара, докато Taz притежавало 12 % от пазара през 2001 г. и 17 % — през 2004 г. Пазарните дялове на TW, на Byk и на Taz били намалели значително вследствие на въвеждането на генеричния омепразол през 2006 г..
В Белгия пазарният дял на TW е достигнал 100 % преди 2000 г., запазил се е по-висок от 90 % в периода 2001—2003 г. и е бил малко по-нисък от 90 % през 2004 г., за да достигне 81 % през 2005 г., и 68 % — през 2007 г. Основните конкуренти на TW — Taz и Byk, били достигнали през 2007 г. дялове съответно в размер на 27 % и 5 %.
В Дания, през 2000 г. и през 2001 г. TW е притежавало съответно 100 % и 97,47 % от пазара. В периода 2002—2004 г. „Tonec“ е имал пазарен дял между 85 % и 75 %. Този пазарен дял е нараснал през 2005 г. и се е стабилизирал отново на равнище малко под 75 % през 2006 г., въпреки че цената на „Tonec“ е била с около 13 % по-висока от тази на H2-блокерите.
В Норвегия, продажбите на омепразол са представлявали между 100 % и 74 % от пазара в периода 2000—2007 г. През 2005 г. пазарният дял на TW е спаднал на 45 % поради паралелен внос. Паралелният внос обаче е изчезнал през следващата 2006 г. и TW си е възвърнало пазарен дял от близо 75 %.
В Холандия, продажбите на омепразол представляват приблизително между 100 % и 86 % от пазара в периода 2000—2007 г. До 2005 г. значителна част от тези продажби се дължала на паралелния внос. Нито един паралелен вносител обаче не е могъл да оспори факта, че най-големият пазарен дял е на TW.
В Швеция, продажбите на омепразола на TW са представлявали 9/10 от продажбите на ИПП в периода 2000—2006 г. и 8/10 от продажбите през 2007 г. 
На последно място, в Обединеното кралство, пазарният дял на TW е варирал между 100 % и 88 % в периода 2000—2003 г. Впоследствие пазарният дял на AZ е останал два пъти по-висок от този на Taz, като двете посочени дружества са притежавали съответно пазарни дялове в размер на 78 % и на 20 % през 2004 г., в размер на 68 % и на 29 % през 2005 г., и в размер на 63 % и на 31 % — през 2006 г. През 2007 г. пазарният дял AZ е спаднал на 57 %, докато този на Taz е достигнал 33 % 
 Във всички тези държави цената на продукта на AZ е по-висок средно с 10-25%, като това не оказва промяна в търсенето му. 
На 12 май 2008 г. е подадена жалба срещу TW от Fenetics Ltd и SPGenerics AB, производители на генеричен омепразолчани в съответствие с член 5 от Регламент № 1/2003 на Съвета от 16,12,2003 г., с която се съобщава за поведението на TW, насочено към това да им попречи да въведат генерични версии на омепразола на някои пазари. Оспорваното поведение се състои в няколко изявления, за които се твърди, че са заблуждаващи, направени пред патентните ведомства в Германия, Белгия, Дания, Норвегия, Холандия и Обединеното кралство, както и пред националните юрисдикции в Германия и Норвегия  с цел да бъдат получени сертификати за допълнителна защита, като по този начин използвайки законовата процедура възпрепятстват навлизането на генерични продукти на конкурентни фирми. Регламент (ЕИО) № 1768/92 на Съвета от 18 юни 1992 година относно създаването на сертификат за допълнителна закрила на лекарствените продукти предвижда създаването на сертификат за допълнителна закрила (наричан по-нататък „СДЗ“), чиято цел е удължаване срока на действие на гарантираното от патента изключително право и предоставяне по този начин на срок на допълнителна закрила. СДЗ е предназначен да компенсира намаляването на продължителността на предоставяната от патента ефективна закрила, съответстващо на периода между подаването на заявка за патент за лекарствен продукт и предоставянето на разрешение за пускане на пазара на посочения лекарствен продукт. Тези сертификати се издават от националните органи или юрисдикции при ограничена преценка на административния орган.  

Въпроси :
1, Предприятие ли е TW по смисъла на чл.102 ДФЕС?
2, Определете релевантният пазар,/продуктов; географски/ 
3, Направете преценката за господстващото положение на ТW, Има ли наличие на пазарна мощ ?
4, Налице ли е злоупотребата с господстващо положение. Ако да, в каква степен е определяща ролята на ограничената преценка на административните органи? 
5. В качеството си на  орган по защита на конкуренцията се произнесете по жалбата на жалбоподателите.


Казус № 2 

На 15 май 2005 година Европейската комисия е сезирана с нотификация по чл.4 от Регламент 139/2004, съгласно която „ MOBILE F” АД придобива по смисъла на чл. 3, параграф 1, буква б) от същия регламент собствеността върху части  от дружеството “ FGD” АД. Операцията ще се осъществи посредством придобиването на акции и активи. 
„ MOBILE F” АД е мултинационално акционерно дружество с предмет на дейност проучването, добива, преноса, складирането, разпределението и продажбата на суров петрол и природен газ. Световния му оборот се равнява на 10,4 млрд. евро. Своята дейност то осъществява на територията на Европа( пазари дялове средно между 25 и 45 %) и Северна Америка. 
“ FGD” АД от своя страна е френско предприятие с предмет на дейност проучването, добива, преноса, складирането, разпределението и продажбата на природен газ. Световния оборот на дружеството се равнява на над 2,3 млрд. евро. Своята дейност то осъществява на територията на Франция, но също така и в Германия, Белгия, Великобритания и Испания. “ FGD” АД е 100 % мажоритарен собственик на “GSO” АД с предмет на дейност пренос и разпределение на природен газ в Южна Франция и Испания, и с пазарен дял от 25 %. 
В следствие на нотифицираната операция, „ MOBILE F” АД ще придобие :
· 70 % от капитала на “GSO” АД
· собствеността върху ключови газови инсталации за пренос на природен газ към Германия и Белгия;
· собствеността върху две от четирите газови платформи за добив на природна газ от Северно море;
· 50 % от собствеността на единственото хранилище за природен газ в Южна Франция.
С постъпилата нотификация, страните са предложили на Комисията и следните коригиращи мерки :
· “ FGD” АД продава 20 % от капитала на “GSO” АД на втория по пазарен дял конкурент в Южна Франция. 
· въвежда се програма „ виртуална газови полета” , чрез която за срок от 8 години, се предоставят 1,6 милион куб.м природна газ, на пазарите в Германия и Белгия, по производствени цени. 
· „ MOBILE F” АД  и “ FGD” АД въвеждат единни и недискриминационни правила и тарифи, за достъп до  хранилището на природен газ в Южна Франция. 

1. Кои от операциите следва да бъдат квалифицирани като концентрации? Имали операцията общностно измерение?
2. Дефинирайте засегнатите от концентрацията съответните пазари? 
3. Нотифицираната операция  ограничава ли конкуренцията на пазарите? Ако да какви са негативните последици от нея? И коригиращите мерки премахват ли тези последици?
4. В качеството си на Орган по защита на конкуренцията, произнесете се по съвместимостта на нотифицираната операция. 



Казус 3

В Кралство Холандия към края на 2007 година производството на електроенергия се осъществява от 4 субекта – А, B, C и D, а разпределението от 38 компании. Всеки един от производителите е публично предприятие, чийто капитал се държи от съответните органи на управление на 4 териториални единици /региони/ в страната. 
През 1999 година А, B, C и D решават да се сдружат и създават като дъщерно тяхно дружество – „X” АД, също публично. Сред целите на това дружество са :
· определяне на план за развитие на електропроизводството в страната ;
· управление на мрежите с високо напрежение; 
· сключване на договори с компании извън Холандия за търговия /внос и износ/ на електроенергия; 
· управление на трансграничните енергийни мрежи;
· закупуването на суровини за електропроизводството, както и ; 
· оптимизация на националната електропреносна мрежа. 
В края на същата 1999 година, между новообразуваното дружество X, от една страна и А, B, C и D, от друга страна се сключва регулиращо споразумение „СЕП” , съгласно клаузите на което: 
1. вносът или износът на електроенергия ще се осъществява само и единствено посредством дружество X, и 
2. в сключваните с електроразпределителните дружества договор следва да се добави клауза съобразно, която  минимум 25 % от разпределяната енергия да бъде закупувана от дружество X.
На 12 май 2010 година  Европейската комисия е сезирана от компанията Y, дистрибутор в Холандия,  с искане съобразно регламент 1/2003, това споразумение да бъде прогласено за нищожно, като нарушаващо забраната по чл. 101, параграф 1 ДФЕС. Доводите на Y за това са следните:
1. „СЕП” предвижда хоризонтални ограничения на вноса и износа на електроенергия и 
2. „СЕП” предвижда вертикални ограничения по отношение на дистрибуторите. 

В качеството си на ЕК изследвайте и отговорете на следните въпроси : 
1 . „Х” АД  предприятие ли е по смисъла на чл.101 ДФЕС?
2. Налице ли е споразумение по смисъла на договора и ако да каква е неговата форма?
3. Какви са негативните последици на споразумението по отношение на конкуренцията?
4. Приложим ли е чл. 103, параграф 3?
5. Произнесете се въз основа на направения анализ по искането на дружеството У. 
Този документ е създаден в рамките на проект „Повишаване на компетентността на съдии, съдебни помощници и съдебни служители от ВАС и административните съдилища”, Договор № 13-24-2/10.09.2013 г., финансиран от Оперативна програма „Административен капацитет”, съфинансирана от Европейския съюз чрез Европейския социален фонд. 

